PMIndiaData/PMIndiaSum huggingface dataset:
وزیر اعظم نے یوم ارض کے موقع پر ایک بہتر سیارے کی تخلیق کےعزم کا اعادہ کیا

نئی دہلی۔22 اپریل وزیراعظم نے کہا کہ ‘‘ یوم ارض کے موقع پر آئیے ، ہم اپنے آئندہ نسل کے لیے ایک بہتر سیارے کی تخلیق کے عزم کا اعادہ کریں ۔ ہم سب ماحولیاتی تبدیلی کی خطرہ کو کم کرنے کے لیے مل کر کام کریں۔ یہ ہماری دھرتی ماں کے لیے ایک عظیم خراج عقیدت ہوگا۔ میں ان تمام افراد اور تنظیموں کو مبارکباد دیتا ہوں جو فطرت کے ساتھ تعاون کو فروغ دینے اور پائیدار ترقی کو یقینی بنانے کے لئے کام کررہے ہیں۔’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
مرکزی کابینہ نے ہندوستان اور ٹرانسپورٹ فار لندن کے مابین مفاہمت نامے کو منظوری دی

نئی دہلی، 03 جنوری / وزیراعظم جناب نریندر مودی کی صدارت میں مرکزی کابینہ نے سڑک نقل و حمل اور شاہراہوں کی وزارت حکومت ہند اور گریٹر لندن اتھارٹی ایکٹ 1999،(برطانیہ)کے تحت قائم کر دہ قانونی ادارہ ٹرانسپورٹ فار لندن کے درمیان مفاہمت نامے پر دستخط اور نفاذ کو منظوری دی ہے تاکہ ہندوستان میں سرکاری ٹرانسپورٹ کو بہتر بنایا جا سکے۔ اس مفاہمت نامے سے ملک میں مجموعی طور پر سرکاری ٹرانسپورٹ کے نظام کو بہتر بنانے میں مدد ملے گی۔ علاوہ ازیں اس سے ہندوستان میں اعلیٰ صلاحیت کی حامل بسوں کے استعمال کو فروغ حاصل ہوگا اور مسافروں کیلئے خدمات کو بہتر بنایا جا سکے گا۔ مزید برآں اس سے ہندوستان اور برطانیہ کے درمیان باہمی روابط کو مستحکم کرنے کے علاوہ دو طرفہ تعلقات کو فروغ حاصل ہوگا۔ اس مفاہمت نامے سے سبھی کیلئے مربوط سرکاری ٹرانسپورٹ کو مستحکم کرنے میں مدد ملے گی۔ علاوہ ازیں اس سے سماج کے کمزور طبقوں کے لوگوں کو معیاری سرکاری ٹرانسپورٹ نظام تک رسائی دینے میں مدد فراہم ہو گی ۔
وزیراعظم 22 جنوی 2019 کو  وارانسی میں 15 ویں پراواسی بھارتیہ دیوس کنونشن کا افتتاح کریں گے

نئی دہلی،21 ؍جنوری،وزیراعظم جناب نریندرمودی 22 جنوری 2019 کو اترپردیش کے وارانسی میں 15 ویں پراواسی بھارتیہ دیوس کنونشن کا افتتاح کریں گے۔ پہلی مرتبہ تین روزہ کنونشن ، 21 سے 23 جنوری 2019 تک وارانسی میں منعقد کی جارہی ہے۔ پراواسی بھارتیہ دیوس کنونشن 2019 کا موضوع ہے ’’نئے بھارت کی تعمیر میں بھارت نژاد افراد کا رول‘‘۔ بڑی تعداد میں بھارت نژاد افراد کے کمبھ میلے اور یوم جمہوریہ کی تقریبات میں شرکت کی خواہش کے پیش نظر 15 ویں پراواسی بھارتیہ دیوس کنونشن کا انعقاد 9 جنوری کی بجائے 21 سے 23 جنوری کو کیا جارہا ہے۔ کنونشن کے بعد شرکاء 24 جنوری کو پریاگ راج میں کمبھ میلے میں جائیں گے، جس کے بعد وہ 25 جنوری کو دہلی کے لئے روانہ ہوجائیں گے اور 26 جنوری 2019 کو نئی دہلی میں یوم جمہوریہ کی پریڈ دیکھیں گے۔ ماریشس کے وزیر اعظم جناب پروند جگناتھ پراواسی بھارتیہ دیوس کنونشن میں مہمان خصوصی ہوں گے، ناروے کی پارلیمنٹ کے رکن ہمانشو گلاٹھی اسپیشل مہمان ہوں گے جبکہ نیوزی لینڈ کے رکن پارلیمنٹ جناب کنول جیت سنگھ بخشی مہمان اعزازی ہوں گے۔ اس ایڈیشن کی اہم تقریبات مندرجہ ذیل ہیں: 21 جنوری 2019- نوجوان پراواسی بھارتیہ دیوس۔ یہ تقریب بھارت نژاد نوجوانوں کو نئے بھارت کے ساتھ تعلقات کا موقع فراہم کرے گی۔ 22 جنوری 2019- ماریشس کے وزیراعظم پروند جگناتھ کی موجودگی میں وزیراعظم نریندر مودی کے ہارتھوں پی بی ڈی کنونشن کا افتتاح۔ 23 جنوری 2019- اختتامی اجلاس اور صدر جمہوریہ ہند کے ہاتھوں پراواسی بھارتیہ سمان ایوارڈ کی تقسیم۔ اس تقریب کے دوران کئی دیگر اجلاس بھی منعقد ہوں گے جبکہ شام کو ثقافتی پروگرام پیش کئے جائیں گے۔ پراواسی بھارتیہ دیوس کے بارے میں: پراواسی بھارتیہ دیوس (پی بی ڈی) منانے کا فیصلہ سابق وزیراعظم آنجہانی اٹل بہاری واجپئی نے کیا تھا۔ پہلا پی بی ڈی 9 جنوری 2003 کو نئی دہلی میں منعقد کیا گیا تھا۔ پی بی ڈی 9 جنوری کو منانے کا فیصلہ اس لئے کیا گیا تھا کہ 1915 میں مہاتماگاندھی اسی تاریخ کو جنوبی افریقہ سے بھارت لوٹے تھے۔ پی بی ڈی اب ہر دو سال میں ایک بار منایا جاتا ہے ۔ اور یہ بیرونی ملکوں میں مقیم بھارتی برادری کو حکومت کے ساتھ تعلقات بنانے اور اپنی جڑوں سے دوبارہ مربوط ہونے کا ایک پلیٹ فارم فراہم کرتا ہے۔ کنونشن کے دوران بھارت اور بیرون ملک، دونوں میں مختلف شعبوں میں اپنے اہم تعاون کے لئے غیر ملکوں میں رہنے والے بھارت نژاد منتخب افراد کو پراواسی بھارتیہ سمان سے نوازا جاتا ہے۔ 14 واں پی بی ڈی 7 سے 9 جنوری 2017 کو کرناٹک کے بینگلورو میں منعقد کیا گیا تھا جس کا افتتاح وزیراعظم نریندر مودی نے کیا تھا۔ 14 ویں پی بی ڈی کا موضوع تھا ’’ بھارت نژاد افراد کے ساتھ تعلقات کی پھر سے تشریح‘‘۔ جناب مودی نے اپنے خطاب میں کہا تھا کہ بھارت نژاد برادری ہندوستان کے بہترین کلچر، اخلاقیات اور اقدار کی نمائندگی کرتی ہے اور اس کے تعاون کے لئے ہر جگہ ان کا احترام کیا جاتا ہے۔ انہوں نے بھارت نژاد برادری کے ساتھ مسلسل تعلقات کی اہمیت کو حکومت کی ترجیح قرار دیا تھا۔ ۔۔۔۔۔۔۔۔۔۔۔۔۔۔
وزیر اعظم نے تیندوے کی بڑھتی آبادی پر مسرت کا اظہار کیا

نئی دہلی،22/دسمبر 2020، وزیر اعظم جناب نریندر مودی نے ہندوستان میں چیتے کی بڑھتی ہوئی آبادی پر مسرت کا اظہار کیا ہے اور ان تمام لوگوں کو مبارکباد پیش کی ہے، جو جانوروں کے تحفظ کے لئے کوشاں ہیں۔ ایک ٹوئٹ میں وزیر اعظم نے کہا "ایک بڑی خوشخبری! شیروں اور شیروں کے بعد تیندوے کی آبادی بڑھ رہی ہے۔ مبارک ہو، ان سب لوگوں کو، جو جانوروں کے تحفظ کے لئے کوشاں ہیں۔ ہمیں ان کوششوں کو جاری رکھنا ہوگا اور ہمیں اس بات کو بھی یقینی بنانا ہوگا کہ ہمارے جانور اپنی محفوظ رہائش گاہوں میں رہ سکیں۔ "
مرکزی کابینہ نے نیشنل انسٹی ٹیوٹ آف ڈیزائن (این آئی ڈی) ایکٹ 2014 میں ترمیم کی منظوری دی ہے

نئی دہلی، 12 ستمبر 2018، مرکزی کابینہ کی میٹنگ نے جس کی صدارت وزیراعظم جناب نریندر مودی نے کی، این آئی ڈی ایکٹ 2014 میں ترمیم کے لئے ایک بل پارلیمنٹ میں پیش کئے جانے کی منظوری دی ہے۔ اس میں چار نئے نیشنل انسٹی ٹیوٹس آف ڈیزائن (این آئی ڈی) کو نیشنل انسٹی ٹیوٹ آف ڈیزائن ایکٹ 2014 کے دائرہ کار میں شامل یا جائے گا اور انہیں قومی اہمیت کے حامل اداروں (آئی این آئی ایس) کے طور پر تسلیم کیا جائے گا۔ان چار نئے اداروں میں امراوتی، وجے واڑہ، آندھرا پردیش کا نیشنل انسٹی ٹیوٹ آف ڈیزائن، مدھیہ پردیش میں بھوپال کا نیشنل انسٹی ٹیوٹ آف ڈیزائن،آسام میں جورہاٹ کا نیشنل انسٹی ٹیوٹ آف ڈیزائن اور ہریانہ میں کروکشیتر کا نیشنل انسٹی ٹیوٹ آف ڈیزائن شامل ہیں۔ ان اداروں کو احمد آباد کے نیشنل انسٹی ٹیوٹ آف ڈیزائن کے برابر رکھا جائے گا۔ ایکٹ میں کی جانے والی کچھ معمولی ترمیموں میں ضروری ترامیم شامل ہیں مثلاً این آئی ڈی وجے واڑہ کا نام بدل کر این آئی ڈی امراوتی کرنااور پرنسپل ڈیزائنر کو پروفیسر کے برابر درجہ دینا جیسی ضروری ترامیم شامل ہیں۔ قومی اہمیت کے حامل اداروں کے طور پر ملک کے مختلف جغرافیائی علاقوں میں نئے این آئی ڈیز قائم کرنے سے ڈیزائن کے شعبے میں انتہائی باصلاحیت افرادی قوت حاصل ہوگی جس سے روزگار کے مواقع پیدا ہوں گے۔ یہ مواقع براہ راست اور بالواسطہ دونوں طریقوں پر پیدا ہوں گے۔ ان اداروں کے قیام کے نتیجے میں دست کاری ، ہینڈلوم، دیہی ٹکنالوجی، چھوٹی، درمیانے درجے کی اور بڑی صنعتوں کے لئے نیز صلاحیت سازی اور ادارہ جاتی تعمیر کے لئے دیرپا ڈیزائن تیار کئے جاسکیں گے۔
گورو روی داس جینتی پر وزیر اعظم کا خراج عقیدت

نئی دہلی۔31؍جنوری۔وزیراعظم، جناب نریندر مودی نے گورو روی داس جینتی کے موقع پر، گورو روی داس کو خراج عقیدت پیش کیا ہے۔ وزیراعظم نے اپنے پیغام میں کہا ہے کہ گورو روی داس جینتی کے موقع پر میں اپنا سر عقیدت سے خم کرتا ہوں۔ گورو روی داس جی ان عظیم ترین سنتوں میں ایک تھے جنہوں نے ہماری سرزمین پر جنم لیا۔وہ مساویانہ ، منصفانہ اور رحم دلدانہ اصولوں پر معاشرے کی تشکیل کے حامی تھے۔ ان کی تعلیمات ابدی ہیں اور سماج کے ہر طبقے کے افراد کے لئے مفید ہیں۔ گورو روی داس جی نے ہمارے معاشرے میں متعدد مثبت تبدیلیاں متعارف کرائیں۔ انہوں نے ایسے طور طریقوں اور روایات پر سوال اٹھائے ہے جو فرسودہ اور رجعت پرستانہ تھے اور عوام کو و قت کے ساتھ بدلنے کی ترغیب دی۔ جستجو کے جذبہ اور وقت کے ساتھ قدم سے قدم ملا کر چلنے سے عظمت حاصل ہوتی ہے۔ گورو روی داس جی اور بھائی چارے اور ہم آہنگی کی اقدار میں پختہ یقین رکھتے تھے۔ان کے نزدیک کسی بھی طرح کی تفریق بے معنی تھی۔ جب ہم ‘ سب کا ساتھ سب کا وکاس’ کے نصب العین کو لے کر چلتے ہیں تو ہمیں گورو روی داس جی سے زبردست ترغیب حاصل ہوتی ہے جو ہر انسان خصوصاً ناداروں کی خدمت پر زور دیتے تھے۔ آج میں گورو روی داس جی کے الفاظ کو ساجھا کرناچاہتا ہوں۔ ایسا چاہوں راج میں جہاں ملئےسبن کو اَن چھوٹ بڑو سب سم بسئے، ریداس رہے پرسنّ وزیراعظم نے کہا ہے کہ گورو روسی داس جی نے ایسے دور کا خواب دیکھا تھا جب ہر کسی کے پاس وافرکھانا ہو گااورہر شخص خوشحال ہوگا۔
کھلاڑیوں سے وزیر اعظم کی گفت و شنید

نئی دہلی، 3/اپریل۔ وزیر اعظم جناب نریندر مودی نے آج ویڈیو کانفرنسنگ کے توسط سے ممتاز کھلاڑیوں سے گفت و شنید کی۔ وزیر اعظم نے کہا کہ کووڈ-19 پوری انسانی نسل کا دشمن ہے اور صورت حال کی سنگینی کا تعین اس حقیقت سے کیا جاسکتا ہے کہ دوسری جنگ عظیم کے بعد پہلی مرتبہ اولمپک کے کھیلوں کو ملتوی کیا گیا ہے۔ دیگر مقتدر بین الاقوامی کھیل کود کی تقریبات مثلاً ومبلڈن اور گھریلو کھیل کود کے مقابلے مثلاً انڈین پریمیئر لیگ فار کرکٹ کو ٹال دیا گیا ہے، کیونکہ وبائی مرض نے چنوتیاں کھڑی کردی ہیں۔ وزیر اعظم نے کھیل کے میدان میں اپنی عمدہ کارکردگی کے توسط سے ملک کا نام روشن کرنے کے لئے کھلاڑیوں کی ستائش کی۔ اب انھیں ملک کا حوصلہ بلند کرنے میں ایک اہم کردار ادا کرنا ہے، ساتھ ہی ساتھ سماجی فاصلہ برقرار رکھنے کا پیغام بھی عام کرنا ہے اور عوام سے کہنا ہے کہ وہ لگاتار پیمانے پر لاک ڈاؤن کے دوران جاری کیے جانے والے مشاورت ناموں پر عمل کریں۔ انھوں نے زور دے کر کہا کہ کھیل کود کی تربیت کے دوران حاصل کی گئی صلاحیت اور چنوتیوں کا سامنا کرنے کی اہلیت، ضبط نفس، مثبت انداز فکر اور اپنی ذات میں یقین وہ لازمی وسائل ہیں جن کا استعمال وائرس کے پھیلاؤ کی روک تھام کے لئے کیا جانا ہے۔ وزیر اعظم نے ان سے کہا کہ وہ عوام تک جو پیغام لے جائیں اس میں درج ذیل پانچ نکات یعنی وبائی مرض سے نمٹنے کا سنکلپ، سماجی فاصلہ برقرار رکھنے کا سنیم، مثبت انداز فکر برقرار رکھنے کے لئے سکاراتمکتا، طبی برادری سمیت اس جنگ سے نمٹنے میں ہراول دستے کے طور پر کام کرنے والے تمام سورماؤں، جس میں پولس کا عملہ بھی شامل ہے، کے لئے احترام یعنی سمّان اور ذاتی طور پر نیز وزیر اعظم کیئرس فنڈس میں تعاون کے ذریعے قومی سطح پر سہیوگ کو شامل کریں۔ انھوں نے کھلاڑیوں سے یہ بھی کہا کہ وہ جسمانی اور ذہنی دونوں طرح کی صحت اور چاق و چوبند رہنے کی اہمیت کو بھی نمایاں کرکے پیش کریں اور آیوش کی وزارت کی جانب سے بھی جاری کیے گئے رہنما خطوط کو مقبول عام بنائیں۔ کھلاڑیوں نے اس آزمائش کی گھڑی میں وزیر اعظم کی قیادت کی ستائش کی۔ اس امر کو یقینی بنانے کے لئے کہ ہراول دستے کے طور پر کام کرنے والے حفظان صحت کے کارکنان اور پولس کا عملہ بھی اس جدوجہد میں شریک رہے، کے لئے وزیر اعظم کی ستائش کرتے ہوئے کہا کہ ہراول دستے کے کارکنان اور پولس کا عملہ اپنی جانب سے بے لوث خدمت کررہا ہے اور یہ خدمت لائق تعریف ہے۔ انھوں نے نظم و ضبط کی اہمیت، ذہنی قوت کے بارے میں بھی بات چیت کی اور کہا کہ چاق و چوبند رہنے کا ایک باقاعدہ عمل اپنایا جانا چاہیے اور جسم کو بیماریوں سے محفوظ رکھنے کے لیے اس کی قوت مدافعت بڑھائی جانی چاہیے۔ وزیر اعظم نے کہا کہ یہ چیز لازمی ہے کہ بھارت اس وبائی مرض کی جدوجہد میں فتح یاب ہوکر ابھرے۔ انھوں نے اپنی جانب سے اعتماد جتایا کہ کھلاڑی اس جدوجہد میں سرگرم طور پر شریک ہوں گے۔ مختلف النوع شعبوں کے 40 سے زائد سرکردہ کھلاڑی حضرات، جن میں بھارت رتن شری سچن تندولکر، بی سی سی آئی صدر جناب سوربھ گانگولی، خواتین ہاکی ٹیم کی کیپٹن محترمہ رانی رام پال، مایہ ناز بیڈمنٹن کھلاڑی محترمہ پی سندھو، کبڈی کھلاڑی اور ڈی ایس پی ہماچل پردیش پولس جناب اجے ٹھاکر، اسپرنٹر محترمہ ہیما داس، پیرا ایتھلیٹ ہائی جمپر جناب شرد کمار، سرکردہ ٹینس کھلاڑی محترمہ انکتا رینا، معروف کرکٹر جناب یوراج سنگھ اور مردوں کی کرکٹ ٹیم کے کیپٹن جناب وراٹ کوہلی شامل تھے، نے اس ویڈیو کانفرنس میں حصہ لیا۔ نوجوانوں کے امور اور کھیل کود کے وزیر نیز وزارت کے دیگر سینئر افسران نے بھی گفت و شنید میں شرکت کی۔ ۔۔۔۔۔۔۔۔۔۔۔۔۔۔۔۔۔۔۔۔۔
گیارہویں برکس چوٹی کانفرنس کے موقع پر برازیل میں وزیر اعظم کی عوامی جمہوریہ چین کے صدرجی ژی جن پنگ سے ملاقات

نئی دلّی، 14 نومبر /وزیر اعظم جناب نریندر مودی نے گیارہویں برکس چوٹی کانفرنس کے موقع پر 13 نو مبر، 2019 کو برازیل میں عوامی جمہوریہ چین کے صدر عزت مآب جناب ژی جن پنگ سے ملاقات کی۔ صدر ژی جن پنگ نے چینبئی میں منعقدہ دوسری غیر رسمی چوٹی کانفرنس کے انعقاد کے لئے وزیر اعظم کی ستائش کی اور کہا کہ وہ وزیر اعظم مودی اور بھارت کے عوام کی جانب سے کئے گئے زبر دست استقبال کو کبھی فراموش نہیں کریں گے۔ انہوں نے وزیر اعظم چین میں 2020 میں منعقد ہونے والی تیسری غیر رسمی چوٹی کانفرنس کے لئے مدعو کیا۔ چوٹی کانفرنس کے لئے تاریخ اور مقام سفارتی ذرائع کے ذریعہ طے کیا جائے گا۔ دونوں رہنماؤں نے تجارت اور سر مایہ کاری سے متعلق معاملات پر تبادلہ خیالات کی اہمیت کو اجاگر کیا۔ صدر ژی نے شنگھائی میں چین امپورٹ ایکسپورٹ ایکسپو میں بھارت کی سر گرم شرکت کے لئے وزیر اعظم کا شکریہ ادا کیا۔دونوں رہنماؤں نے تجارت اور اقتصادیات کے لئے نئے اعلیٰ سطحی میکنزم کے لئے جلد ملاقات کے لئے زور دیا۔ دونوں رہنماؤں نے دونوں ملکوں کے درمیان سفارتی تعلقات کے قیام کی 70 ویں سال گرہ کی اگلے سال منعقد ہونے والی تقریبات کی تیاریوں کے سلسلے میں بھی جائزہ لیا۔انہوں نے اس امر پر رضا مندی کا اظہار کیا کہ اس سے عوام سے عوام کے درمیان تعلقات کو فروغ حاصل ہو گا۔ دونوں رہنماؤں نے ڈبلیو ٹی او، برکس اور آر سی ای پی سمیت باہمی معاملات پر بھی تبادلہ خیالات کیا۔ ۔۔۔۔۔۔
وزیر اعظم نے میڈیکل کورسز میں او بی سی اور معاشی طور پر کمزور طبقے کو ریزرویشن فراہم کرنے کے حکومتی فیصلے کی تعریف کی

وزیر اعظم، جناب نریندر مودی نے موجودہ تعلیمی سال سے انڈر گریجویٹ اور پوسٹ گریجویٹ میڈیکل / ڈینٹل کورسز کے لیے آل انڈیا کوٹہ اسکیم میں او بی سی کے لیے 27 فیصد اور معاشی طور پر کمزور طبقے کے لیے 10 فیصد ریزرویشن فراہم کرنے کے حکومت کے تاریخی فیصلے کی تعریف کی ہے۔ سلسلے وار ٹوئیٹس میں، وزیر اعظم نے کہا؛ ” ہماری حکومت نے موجودہ تعلیمی سال سے انڈر گریجویٹ اور پوسٹ گریجویٹ میڈیکل / ڈینٹل کورسز کے لیے آل انڈیا کوٹہ اسکیم میں او بی سی کے لیے 27 فیصد اور معاشی طور پر کمزور طبقے کے لیے 10 فیصد ریزرویشن فراہم کرنے کا ایک اہم فیصلہ کیا ہے۔ اس سے ہر سال ہمارے ہزاروں نوجوانوں کو بہتر مواقع حاصل کرنے اور ہمارے ملک میں معاشرتی انصاف کی ایک نئی مثال قائم کرنے میں بے حد مدد ملے گی۔“
بھارت – بنگلہ دیش ورچوئل دو طرفہ سربراہ کانفرنس میں وزیراعظم کے خطاب کا متن

عزت مآب، وزیراعظم شیخ حسینہ جی نمسکار! بجوئے دبشیر اونیک اونیک اوبھینوندن آر پوش پاربونیر شوبیچھا! آج ساری دنیا ورچوئل سمٹز کررہی ہے، لیکن آپ کے اور میرے لئے یہ ذریعہ نیا نہیں ہے۔ کئی برسوں سے ہم ویڈیو کے ذریعے بات چیت کرتے رہے ہیں۔ کئی بار ہم نے ویڈیو کے ذریعے پروجیکٹوں کا آغاز کیا اور ان کا افتتاح بھی کیا ہے۔ عزت مآب! وجے دیوس کے فورا بعد ،آج کی ہماری ملاقات اور زیادہ خصوصی اہمیت کی حامل ہے۔ اینٹی لیبریشن فورسز پر بنگلہ دیش کی تاریخی فتح کو آپ کے ساتھ وجے دیوس کی شکل میں منانا ہمارے لئے فخر کی بات ہے۔ آج جب بنگلہ دیش آزادی کے 49 برس منار ہا ہے، میں دونوں ملکوں کے شہیدوں کو ، جنہوں نے اپنی جانوں کی قربانی دی، عقیدت و احترام کے ساتھ سلام کرتا ہوں۔ وجے دیوس کے موقع پر کل میں نے بھارت میں راشٹریہ سمر اسمارک میں خراج عقیدت پیش کیا تھا۔ اور ایک ’سورنم وجےمشعل‘ روشن کی۔ یہ چار وجے مشعلیں پورے بھارت میں گھمائی جائیں گی، ہمارے شہیدوں کے گاؤں گاؤں لے جائی جائیں گی۔ 16 دسمبر سے ہم ’’سورنم وجے ورش‘‘ منارہے ہیں، جس میں بھارت میں کئی پروگرام منعقد کئے جائیں گے۔ عزت مآب! ’مجیب برشوں‘ کے موقع پر میں تمام ہندوستانیوں کی جانب سے آپ کو مبارک باد پیش کرتا ہوں۔ اگلے سال بنگلہ دیش دورے کی دعوت کے لئے آپ کا شکریہ ادا کرتا ہوں۔ آپ کے ساتھ بنگ بندھو کو خراج عقیدت پیش کرنا میرے لئے فخر بات ہوگی۔ عزت مآب! بنگلہ دیش ہماری ’پڑوس سب سے پہلے‘ پالیسی کا ایک اہم ستون ہے۔ بنگلہ دیش کے ساتھ تعلقات میں مضبوطی اور گہرائی لانا میرے لئے پہلے دن سے ہی خصوصی ترجیحی کام رہا ہے۔ یہ بات صحیح ہے کہ عالمی وبا کی وجہ سے یہ سال چیلنجوں سے پُر رہا ہے، لیکن اطمینان کی بات یہ ہے کہ اس مشکل وقت میں بھارت اور بنگلہ دیش کے درمیان اچھا تعاون رہا ہے۔ چاہے وہ ادویات یا طبی آلات میں ہو، یا پھر ہیلتھ پروفیشنلز کا ساتھ کام کرنا ہو، ویکسین کے میدان میں بھی ہمارے درمیان اچھا تعاون چل رہا ہے۔ اس سلسلے میں ہم آپ کی ضرورتوں کا بھی خاص خیال رکھیں گے۔ سارک ڈھانچے کے تحت بنگلہ دیش کی خدمات کے لئے میں آپ کے لئے ممنونیت کا اظہار کرتا ہوں۔ صحت کے علاوہ دیگر شعبوں میں بھی اس سال ہماری خصوصی شراکت داری مسلسل آگے بڑھتی رہی ہے۔ لینڈ بارڈر ٹریڈ میں رکاوٹوں کو ہم نے کم کیا، دونوں ملکوں کے درمیان کنکٹی ویٹی کی توسیع کی ، نئے وسائل کو شامل کیا۔ یہ سب ہمارے تعلقات کو اور زیادہ مضبوط کرنے کے ہمارے ارادوں کو ظاہر کرتا ہے۔ عزت مآب! ’’مجیب چرنتر‘‘ – بنگ بندھو کا پیغام دائمی ہے اور اسی جذبے سے ہم بھی اُن کی وراثت کا احترام کرتے ہیں۔ آپ کی بہترین قیادت بنگ بندھو کی وراثت کی واضح جھلک ملتی ہے۔ ساتھ ہی ہمارے دو طرفہ تعلقات کے لئے آپ کی ذاتی عہد بندی بھی واضح ہے۔ یہ میرے لئے فخر کی بات ہے کہ آج آپ کے ساتھ بنگ بندھو کے اعزاز میں ایک ڈاک ٹکٹ کا اجراء اور باپو اور بنگ بندھو پر ایک ڈیجیٹل نمائش کا افتتاح کرنے کا موقع مل رہا ہے۔ میں امید کرتا ہوں کہ باپو اور بنگ بندھو کی نمائش ہمارے نوجوانوں کو تحریک دے گی۔ اس میں خصوصی شعبہ کستوربا گاندھی جی اور قابل صد احترام بنگ ماتا جی کو بھی وقف کیا گیا ہے۔ عزت مآب! اب میں آپ کو افتتاحی کلمات کی دعوت دینا چاہوں گا۔ ۰۰۰۰۰۰۰۰ (م ن- ا گ- ق ر) (17-12-2020)
وزیر اعظم نے رمضان کے مقدس مہینے کے آغاز پر عوام کو مبارک باد دی

نئی دہلی، 24 اپریل 2020، وزیر اعظم جناب نریندر مودی نے رمضان کے مقدس مہینے کے آغاز پر عوام کو مبارکباد دی ہے۔ وزیر اعظم نے کہا ’’رمضان مبارک! میں سبھی کی سلامتی ، فلاح وبہبود اور خوشحالی کے لئے دعا گو ہوں۔ یہ مقدس مہینہ اپنے ساتھ ڈھیر ساری شفقت، ہم آہنگی اورہمدردی لائے۔ ہم کووڈ-19 کے خلاف جاری جنگ میں فیصلہ کن جیت حاصل کریں اور اس زمین ایک صحت مند سیارہ بنائیں’’۔
وزیراعظم کاکہنا ہے کہ اپنے شہریوں کی ٹیکہ کاری کی ہندوستان کی کوششوں میں آج کا دن ایک اہم دن ہے

وزیراعظم جناب نریندر مودی نے کہا ہے کہ آج کا دن ہمارے شہریوں کو ٹیکہ لگانے کی ہندوستان کی کوششوں کا ایک اہم دن ہے۔انہوں نے 12 سے 14 برس کی عمر والے نوعمروں اور60 برس سے زیادہ عمر والے تمام افراد پر زور دیا کہ وہ ٹیکہ لگوائیں۔ اپنی سلسلہ وار ٹوئیٹس میں، وزیراعظم نے کہا : ‘‘آج ہمارے شہریوں کی ٹیکہ کاری کے سلسلے میں کی جانے والی ہندوستانی کوششوں کا ایک اہم دن ہے۔آج سے، 12 سے14 برس تک عمر کے بچے ویکسین کے ٹیکے لگائے جانے کے اہل ہیں اور وہ تمام افراد جن کی عمر 60 برس سے زیادہ ہے احتیاطی ٹیکے لگائے جانے کے اہل ہیں۔میں ان دونوں گروپ کے افراد کو ٹیکہ لگوانے کی تاکید کرتا ہوں’’۔ ‘‘پوری دنیا کی بہتری کی فکر کے حوالے سے ہندوستان کی اخلاقیات کی پیروی کرتے ہوئے، ہم نے ویکسین میتری پروگرام کے تحت بہت سے ملکوں کے لئے ویکسینیں سپلائی کی ہیں۔مجھے خوشی ہے کہ ہندوستان کی ٹیکہ کاری کی کوششوں میں کووڈ-19 کے خلاف عالمی جنگ کو تقویت بخشی ہے’’۔ ‘‘آج ہندوستان کے پاس اندرون ملک تیار کردہ بہت سی ویکسینیں ہیں۔ہم نے جانچ پڑتال کے ایک مناسب عمل کے بعد دیگر ویکسینوں کے لئے بھی منظوری دے دی ہے۔اس ہلاکت خیز عالمی وباء کا مقابلہ کرنے کے لئے ہم بہت اچھی طرح تیار ہیں۔اسی کے ساتھ ساتھ، ہمیں کووڈ عالمی وباء سے متعلق تمام احتیاطی تدبیروں پر عمل کرتے رہنا ہوگا’’۔
وزیر اعظم نے وارانسی میں اسکولی بچوں سے گفتگو کی اور ترقیاتی کاموں کا جائزہ لیا

نئی دہلی،18/ستمبر۔ وزیر اعظم جناب نریندر مودی نے اپنے پارلیما ی حلقے بنارس میں تقریباً نوے منٹ گزارے، جس کے دوران انھوں نے اسکولی بچوں سے گفتگو بھی کی۔ وارانسی کے گاؤں نرور کے ایک پرائمری اسکول کے جوشیلے بچوں نے وزیر اعظم کی آمد پر انتہائی جوش و مسرت کے ساتھ ان کا خیرمقدم کیا۔ وزیراعظم نے بھی ان بچوں کو وشوکرما جینتی کی مبارک باد دی۔ انھوں نے کہا کہ مختلف پیشوں کی تعلیم و تربیت حاصل کرنا بہت اہم بات ہے۔ وزیر اعظم نے کہا کہ جہاں اسکولی بچے ہوں وہاں لازمی ہے کہ سوال و جواب تو ہوتے ہی ہیں۔ انھوں نے بچوں سے زور دے کر کہا کہ سوال پوچھنے میں کبھی ڈرنا نہیں چاہئے، کیونکہ یہی پڑھنے اور سیکھنے کی کنجی ہے۔ وزیراعظم نے غیر منفعت بخش رضاکار تنظیم، ’’روم ٹو ریڈ‘‘ کے امداد یافتہ بچوں کے ساتھ وقت گزارا۔ بعد ازاں وزیراعظم نے وارانسی کے ڈی ایل ڈبلیو میں غریب اور سماج کے حاشئے پر پڑے طبقات کے بچوں سے بھی گفتگو کی۔ قابل ذکر ہے کہ کاشی ودیا پیٹھ ان بچوں کی امداد و معاونت کررہا ہے۔ وزیراعظم نے بچوں سے زور دے کر کہا کہ انھیں انتہائی محنت کے ساتھ پڑھنا چاہئے، لیکن اس کے ساتھ ہی کھیل کود میں بھی حصہ لینا چاہئے۔ بعد ازاں شام میں وزیراعظم نے اپنے پارلیمانی حلقے وارانسی کی سڑکوں سے ایک کار میں گزرتے ہوئے شہر کے ترقیاتی کاموں کا جائزہ لیا۔ انھوں نے اس موقع پر کچھ منٹ کاشی وشوناتھ مندر میں ٹھہرکر پرارتھنا بھی کی۔ اس کے ساتھ ہی وزیراعظم نے مندواڈیہہ ریلوے اسٹیشن کا بھی اچانک جائزہ لیا۔ ۔۔۔۔۔۔۔۔۔۔۔۔۔۔۔۔۔۔۔۔۔
راجیہ سبھا کے 250 ویں اجلاس کی تقریب کے دوران وزیر اعظم کے خصوصی کلمات

نئی دلّی، 18 نومبر /وزیر اعظم جناب نریندر مودی نے راجیہ سبھا کے 250 ویں اجلاس کی تقریب کے موقع پر ایوان بالا میں خصوصی تبادلہ خیالات کے دوران خطاب کیا۔ اس تاریخی اجلاس سے خطاب کرتے ہوئے وزیر اعظم نے کہا کہ راجیہ سبھا نے ملک کی تاریخ میں زبر دست تعاون دیا ہے اور یہ ایوان تاریخ بنتے ہوئے دیکھنے کی بھی شاہد ہے۔ انہوں نے مزید کہا کہ آئین ہند تیار کرنے والوں کے دو گوشہ قانون ساز اسمبلی فریم کرنے کے نظرئیے نے ہماری جمہوریت کو تقویت بخشی ہے۔ وزیر اعظم نے کہا کہ راجیہ سبھا بھارت کے تنوع کی نمائندہ اورعلامت ہے اور یہ بھارت کے وفاقی ڈھانچے کی عکاس ہے۔ انہوں نے کہا کہ راجیہ سبھا کبھی بھی تحلیل نہیں ہوئی ہے اور اس کے تسلسل نے ایوان کو لا زوال بنایا ہے۔ وزیر اعظم نے مزید کہا کہ راجیہ سبھا انتخابی سیاست سے دور لوگوں کو قوم کی ترقی میں تعاون پیش کرنے کا موقع فراہم کرتی ہے۔ وزیر اعظم نے اس بات پر زور دیا کہ راجیہ سبھا آئین ہند کے نظرئیے کے مطابق وفاقی تعاون کے جذبے کو مستحکم کرنے کا موقع پیش کرتی ہے۔ انہوں نے کہا کہ راجیہ سبھا نے ہمیشہ ملک کے مفاد میں کام کیا ہے۔ اس پس منظر میں انہوں نے جی ایس ٹی، طلاق ثلاثہ اور آرٹیکل 370 جیسے اہم قانون سازی کے معاملوں میں راجیہ سبھا کے رول کو واضح کیا۔ وزیر اعظم نے راجیہ سبھا کی اہمیت کے بارے میں جناب اٹل بہاری واجپئی کے الفاظ کا تذکرہ کرتے ہوئے کہا کہ راجیہ سبھا کو قومی ترقی کے لئے متحرک حمایتی ایوان ہونا چاہئیے۔ انہوں نے پارلیمنٹ کے ایوان بالا کے ذریعہ قومی پیش رفت اور ترقی و فروغ کے ضمن میں ڈاکٹر بابا صاحب امبیڈکر اور ان کے تعاون کا بھی تذکرہ کیا۔ وزیر اعظم نے ہماری جمہوریت کی موثر کار کردگی میں راجیہ سبھا کے قوی کر دار کا تذکرہ کیا۔ وزیر اعظم نے کہا کہ ایوان بالا کے ذریعہ فراہم کردہ نگرانی اور توازن کے طریقے کا کا رکاوٹیں ڈالنے اور تعطل پیدا کرنے کے مقصد سے غلط استعمال نہیں کیا جانا چاہئیے۔ ۔۔۔۔۔۔
کواڈ رہنماؤں کی چوٹی کانفرنس (23 تا 25 مئی 2022) میں شرکت کرنے کے لئے وزیر اعظم کا دورۂ جاپان

جاپان کے وزیراعظم عزت مآب جناب فیومیو کیشیدا کی دعوت پر ، وزیراعظم جناب نریندر مودی ٹوکیو میں منعقد ہونے والی کواڈ رہنماؤں کی چوٹی کانفرنس میں 24 مئی 2022 کو شرکت کریں گے۔ اس کانفرنس میں ا مریکہ کے صدر جناب جوزف آر بائڈن جونیئر اور آسٹریلیا کے وزیراعظم بھی شرکت کررہے ہیں ۔ ان رہنماؤں کی مارچ -2021 میں پہلی ورچوئل میٹنگ ، ستمبر 2021 میں واشنگٹن ڈی سی میں اصالتاً حاضری کے ساتھ چوٹی کانفرنس اور مارچ 2022 میں ورچوئل ملاقات کے بعد سے ٹوکیو میں ہونے والی یہ چوٹی کانفرنس کواڈ رہنماؤ ں کے درمیان چوتھی ملاقات ہے ۔ آنے والی کواڈ چوٹی کانفرنس رہنماؤں کے لئے ، ہند بحرالکاہل خطے میں سامنے آنے والے واقعات اورباہمی مفاد کے دورحاضر کے عالمی امور کے بارے میں اپنے خیالات کا ایک دوسرے کے ساتھ تبادلہ کرنے کے لئے ایک موقع فراہم کرتی ہے ۔ یہ رہنما کواڈ اور ورکنگ گروپس کے اقدامات کے سلسلے میں ہونے والی پیش رفت کاجائزہ لیں گے ، باہمی تعاون کے نئے میدانوں کی نشاندہی کریں گے اور مستقبل میں معاونت کے لئے منصوبہ جاتی رہنمائی اور بصیرت فراہم کریں گے ۔ وزیر اعظم 24 مئی کو جاپان کے وزیر اعظم جناب فیومیو کیشیدا کے سا تھ دوطرفہ میٹنگ کریں گے۔ وزیراعظم کیشیدا کے ساتھ یہ ملاقات دونوں رہنماؤں کو ایک موقع فراہم کرے گی کہ وہ اس گفتگو کو مارچ 2022 میں منعقد ہونےو الی چودھویں ہند جاپان سالانہ چوٹی کانفرنس سے آگے لے جائیں ، جب وزیر اعظم کیشیدا نے ہندوستان کا دورہ کیا تھا ۔ اپنے اس دورے کے دوران ، وزیراعظم مودی جاپانی رہنماؤں کے ساتھ کاروبار سے متعلق ایک تقریب میں شرکت کریں گے، اس کے علاوہ وہ جاپان میں ہندوستانی برادری کے ساتھ ملاقات اوران سے خطاب بھی کریں گے ۔ وزیراعظم 24 مئی 2022 کو امریکہ کے صدر جناب جوزن آر بائڈن جونیئر کے ساتھ بھی ایک دو طرفہ ملاقات کریں گے ۔ ان کی اس ملاقات سے ان کے سلسلہ ٔ گفتگو کے جاری رہنے کا ا ظہار ہوگا ، جس کا ایک حصہ 11 اپریل 2022 کو ورچوئل طریقے سے منعقد ہونے والی ایک میٹنگ بھی تھی ۔ توقع ہے کہ دونو رہنما ہند۔ امریکہ منصوبہ جاتی شراکت داری کا جائزہ لیں گے اور ستمبر 2021 میں امریکی صدر بائڈن کے ساتھ وزیراعظم کی دوطرفہ میٹنگ کےدوران ہونے والے تبادلہ خیال کے بعد کی پیشرفت پر بھی غور کیا جائے گا ۔ دونو رہنما باہمی دلچسپی کے علااقائی اور عالمی حالات و واقعات پربھی اپنے نظریات و خیالات کا تبادلہ کریں گے ۔ وزیراعظم کی آسٹریلیائی وزیراعظم کےساتھ بھی ایک دوطرفہ ملاقات کاغالب امکان ہے ، جن کے ملک میں 21 مئی 2022 کو انتخابات منعقد ہونے جارہے ہیں ۔ توقع ہے کہ دونوں رہنما اس ملاقات میں ہند۔آسٹریلیا جامع منصوبہ جاتی شراکت داری کاجائزہ لیں گے اور باہمی دلچسپی کے علاقائی اورعالمی منظرنامے پر اپنے خیالات کا تبادلہ کریں گے ۔ ان دونوں وزرائےاعظم کے درمیان آخری دوطرفہ ملاقات ورچوئل طور پر 21 مارچ 2022 کو ہوئی تھی ، جس کے نتیجے میں 2 اپریل 2022 کو ہند ۔ آسٹریلیا اقتصادی تعاوون اور تجارت معاہدہ (ای سی ٹی اے) طے پایا تھا۔
بڈا پیسٹ میں ورلڈ کیڈٹ چیمپیئن شپ میں تمغے جیتنے پر وزیراعظم  نے ہندوستانی ٹیم کو مبارکبا د پیش کی

نئی دہلی، 26؍جولائی2021: وزیراعظم جناب نریندرمودی نے ہنگری کی راجدھانی بڈ ا پیسٹ میں جاری ورلڈ کیڈٹ چیمپیئن شپ میں تمغے جیتنے پر ہندوستانی ٹیم کو مبارکباد پیش کی ہے۔ ایک ٹویٹ میں وزیراعظم نے کہا:''ہمارے کھلاڑی ہمارے لیے مسلسل فخریہ کارنامے انجام دے رہے ہیں۔ہندوستان نے ہنگری کی راجدھانی بڈا پیسٹ میں ورلڈ کیڈٹ چیمپیئن شپ مقابلوں میں 13 تمغے جیتے ہیں جن میں 5 طلائی تمغے بھی شامل ہیں۔ ہماری ٹیم کو مبارکباد اور ان کے مستقبل کے پروگرام کے لیے ہماری نیک خواہشات''۔
وزیر اعظم نے منی پور میں لینڈ سلائیڈنگ کی وجہ سے پیدا شدہ  صورتحال کا جائزہ لیا

نئی دہلی، 30جون 2022 ۔ وزیر اعظم جناب نریندر مودی نے آج منی پورکے وزیر اعلی جناب این بیرن سنگھ سے بات کی اور ریاست میں ایک المناک لینڈ سلائیڈنگ کی وجہ سے پیدا ہوئی صورتحال کا جائزہ لیا۔ وزیر اعظم نے ٹویٹ کیا: ’’منی پور کے وزیر اعلی جناب این بیرن جی سے بات کی اور ایک المناک لینڈ سلائیڈنگ کی وجہ سے پیدا ہوئی صورتحال کا جائزہ لیا۔ مرکز کی طرف سے ہر ممکن تعاون کا یقین دلایا۔ میں تمام متاثرہ افراد کی حفاظت کے لئے دعا گو ہوں۔ میرے خیالات سوگوار خاندانوں کے ساتھ ہیں۔ زخمیوں کو جلد صحت یابی حاصل ہو ۔‘‘